# Adam Sandler

### Wikipedia

Adam Sandler Cannesin elokuvajuhlilla 2002

Adam Sandler (s. 9. syyskuuta 1966, New York City, New York) on yhdysvaltalainen näyttelijä, koomikko ja tuottaja. Hän on yksi suosituimmista, ellei suosituin, tämän ajan yhdysvaltalaisista koomikoista.

Sandler syntyi amerikanjuutalaisille vanhemmille Brooklynin kaupunginosassa New Yorkissa ja varttui Manchesterissa New Hampshiressa. Hän teki ensimmäisen esiintymisensä koomikkona 17-vuotiaana esiinnyttyään bostonilaisella komediaklubilla. Myöhemmin hän alkoi esiintyä klubeilla säännöllisesti opiskelujensa lomassa. Sandlerin esiinnyttyä Los Angelesissa, koomikko Dennis Miller huomasi hänen kykynsä ja suositteli tätä Saturday Night Liven tuottajalle Lorne Michaelsille. Sandler palkattiin ohjelman käsikirjoitustiimiin vuonna 1990 ja seuraavana vuonna hän alkoi itse esiintyä ohjelmassa. Hän jätti ohjelman vuonna 1995 keskittyäkseen näyttelijänuraansa.

Sandler on ollut perustamassa Happy Madison Productions -tuotantoyhtiötä. Yhtiön nimi on yhdistelmä kahden hänen elokuvansa, Happy Gilmoren ja Billy Madisonin, nimistä.

Näyttelemisen ja klubiesiintymisten ohella Sandler on myös tehnyt useita komedialevyjä, joita kaikkia on myyty Yhdysvalloissa vähintään miljoona kappaletta. Hänen levynsä "Stan and Judy's Kid" pitää hallussaan ennätystä eniten ensimmäisellä viikollaan myytynä komedialevytyksenä. Sandler on myös itse säveltänyt suuren osan elokuviensa musiikista.

Paul Thomas Andersonin ohjaama ja Sandlerin tähdittämä romanttinen komedia Punch-Drunk Love voitti vuonna 2002 Cannesin elokuvajuhlilla palkinnon parhaasta ohjauksesta (voitto jaettiin kahden ohjaajan kesken). Myös Sandler itse sai roolityöstään elokuvassa paljon myönteistä palautetta alan asiantuntijoilta ja oli ehdolla Golden Globen saajaksi kategoriassa "paras miespääosa musikaalissa tai komediassa". Aiemmin yksinomaan komedioissa esiintynyt Sandler on muutenkin alkanut siirtyä myös vakavempiin rooleihin; vuonna 2007 saa ensi-iltansa Sandlerin ja Don Cheadlen tähdittämä draamaelokuva Empty City, joka kertoo syyskuun 11. päivän terrori-iskuissa perheensä menettäneestä miehestä.

Sandler on koulutukseltaan kuvataiteen maisteri; hän valmistui New Yorkin yliopistosta vuonna 1991. Vuonna 2003 Sandler avioitui malli Jackie Titonen, jonka oli tavannut elokuvan Big Daddy kuvauksissa, kanssa. Pariskunta sai ensimmäisen lapsensa 6. toukokuuta 2006.

## [muokkaa] Filmografia

- Going Overboard (1989)
- Shakes the Clown (1992)
- Coneheads (1993)
- Airheads – sekopäät (Airheads) (1994)
- Joulun hengenpelastajat (Mixed Nuts) (1994)
- Billy Madison (1995)
- Happy Gilmore – ammattilainen (Happy Gilmore) (1996)
- Bulletproof (1996)
- The Wedding Singer – häälaulaja (The Wedding Singer) (1998)
- Juomahemmo (The Waterboy) (1998)
- Big Daddy (1999)
- Little Nicky (2000)
- Elukka (The Animal) (2001)
- Punch-Drunk Love – rakkauden värit (Punch-Drunk Love) (2002)
- Herra Deeds (Mr. Deeds) (2002)
- Eight Crazy Nights (2002) (ääni)
- Anger Management (2003)
- Aina eka kerta (50 First Dates) (2004)
- Spanglish – käännöskukkasia (Spanglish) (2004)
- Luunmurskaajat (The Longest Yard) (2005)
- Deuce Bigalow – koko Euroopan gigolo (Deuce Bigalow: European Gigolo) (2005)
- The Benchwarmers (2006)
- Klik (Click) (2006)

## [muokkaa] Aiheesta muualla

- Adam Sandler Internet Movie Databasessa (IMDb.com)
- Sandlerin virallinen verkkosivu

Haettu osoitteesta http://fi.wikipedia.org../../../a/d/a/Adam_Sandler_39a4.html

Luokat: Yhdysvaltalaiset näyttelijät | Yhdysvaltalaiset koomikot | Yhdysvaltalaiset TV-käsikirjoittajat | Hollywood Walk of Fame

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- עברית
- Nederlands
- 日本語
- Norsk (bokmål)
- Polski
- Português
- Русский
- Slovenščina
- Svenska
- Türkçe
- 中文